Ich, Cuͦntzman Schnellman von Windisch, vogt des ampts im Eigen, beken̄ offenlich mitt disem brief, das ich uff san̄tt
Niclaus tag, nach Cristi gebùrt vierzechenhundˀt vierzig und acht jar, ze Brugg vor dem Obˀn Tor uss an offnˀ, frigen
strasz mitt offnē, vˀbānem gericht offenlich zegericht gesessen bin anstatt der erwirdigen, minˀ gnaͤdigen frowen,
eptissin und convents ze Kùngsfeld₎, und des ersamen, wisen Uͦlrichs am Buͤl, ir hoffmeisters, mins liebē hˀn, un̄
kamen daselbs fùr mich und offen, vˀbānen gericht, verfùrsprechet, als recht ist, die erbern Ita Dussin und Hans Lewer
von Sempach, ir elich vogt, ✳ uff ein sit, und uff die ander sit Clewi Vischer von Biraloff. und offnetē die jetzgen̄
Ita Dussin und Hans Lewer, ir elich vogt, wie das si nach guͦtˀ, zitlicher vorbetrachtūg unvˀscheidēlich fùr sich un̄
ir erbē durch ir nutzs und notdurft willen eins steten, ewigen koufs vˀkoufft un̄ ze kouffen gebē habent un̄ gabēt
ouch also ingericht ze kouffen dem genēpten Clewin Vischer, anstatt und zuͦhanden sin selbs und Ruͦtschman Vischˀs,
sins bruͦdˀs, und ir beider erben, einen acker mitt aller sinˀ zuͦgehoͤrd, gelegen ze Biraloff in der Obern Zelg bi dem
Lowenbach, stost hinusz an den Stadacker, und gat darab ein fiertel kernengelts an unser frowen gotzhus gon Windisch,
ist ein juchart und suss eigen und unbekùmbert, ✳ und aber den̄ die jetzgenempten Stadacker, ussen daran in dem
twing ze Haldˀwanck nebēt Henslis uff dˀ Fluͤ acker gelegen, ist ein halb juchart und ledig eigen, und derselb Stadacker sie ouch ir, der genēpten Iten Dussin, morgengab gewesen von wilent Henslin Dussen, irm vordˀn man
seligˀ gedechtnisse, und sie dˀ kouff beschechen umb einliff Rinsch guldin und ein ort eins guldin, der si vō den jetzgen̄ koͤuffern in ir und ir erben kun̄tlichen nutz bezalt sient. und uff soͤlich offnūg un̄ vˀgicht des koufs, vō beid₎
teiln beschechn̄, stuͦnden si, dieselbē vˀkoͤuffer Ita Dussin und Hans Lewer, ✳ ir elich vogt,
dar,
volvˀtigoten, vollfuͤrtē
und besteͣtigoten disen kouff inden worten und gedingē, so vor stand, und braͧchten den damitt und die genēptē
zwen acker mitt aller ir rechtūg, harkomen und zuͦgehoͤrd in und zuͦ handen Clewi Vischers, anstatt und zuͦ
handen sin selbs und Ruͦtschman Vischˀs, sins bruͦdˀs, obgen̄t, und ir beider erbē un̄ nachkomen, satzend si ouch
der in nutzlich gewerd, die in̄zehabēt, zenutzēt, zeniessend un̄ in allweg damitt zetuͦnd un̄ lassēt als mitt dē
iren, ungesumpt von inē, irn erbē und mengklichē von ir wegen. si, die jetzgen̄ vˀkoͤuffer, geloptend ouch, inen des
koufs, als vor stât, recht weren zesind und guͦt, sicher wˀschaft zetuͦnd nach dē rechtē, wo, wen̄ un̄ wie dick die
koͤuffer odˀ ir erbē des notdurftig werē odˀ wurdē, und wider dhein vor noch nach gemeldēt ding noch geding
niemˀ zekomēt, redēt noch tuͦnd indhein wise, sundˀ das alles war un̄ stêt zehaltē, also das si davor noch widˀ gantz
nùtzit behelfen, si fùrzichn̄ noch geniessen soͤllēt indhein wise. ✳ und beschach disz alles von dēselbn̄ Itan Dussin
und Hansen Lewer gemeinlich un̄ unvˀscheidenlich fùr sich und ir erben und sundˀ von ir, Itan Dussin, mitt
hand und gewalt des jetzgen̄ ir elichē vogts ✳ zuͦ handen Clewi Vischˀs, anstatt sin selbs, Ruͦtschmans, sins
bruͦdˀs, und ir beidˀ erben, ingericht mitt urteil und recht und durch min, des obgen̄ richtˀs, hand, mitt uffgebē,
vˀzichn̄, inantwurten und vˀsprechen, mitt mund, hand, wortē, wˀcken, wisen un̄ geberd₎ und mitt aller sicherheit
und gewarsami, so dheins wegs und sundˀ von der morgengab wegen nach morgēgaͧb vˀzichūg recht, sitt
un̄ gewonheit ✳ jendˀt gehort und notdurftig was und als das nū ewklich kraft, macht und handvest
habn̄ un̄ staͤt bliben sol und mag gantz ân alles bekrencken un̄ widˀtribē, alles nach recht, sitt un̄ gewonheit
des ampts im Eigen alles ungevˀlich. und sind des gezùgen die erbˀn Heini Zymˀman, Hans Bluͦm, Hensli
Mùnch und Heini Wig von Lupfen, Peter Renolt von Brunegg, Hans Schuͦmachˀ von Obˀnburg, Hensli Kaͤfer
uss dem Birhart und andˀ, all urteilsprecher des gerichts. und des alles ze warē, stetem, vestē urkùnd, so
hât dˀ obgen̄t min hrˀ, dˀ hoffmeistˀ Uͦlrich am Buͤl, sin insigel vō des gerichts, ir un̄ minˀ bett wegē, minen
gnedigen frowen und dē gotzhus ze Kùngsfeld₎, ouch im un̄ sinē erbē ân schad₎, offenlich gehenckt an disen
brieff, der Clewin Vischer, an statt als vor stât, mitt urteil un̄ recht also zegebē erteilt ist, des jars un̄
tags, als vor stât.